31.10.2022
ET
Euroopa Liidu Teataja
C 417 A/3
Teabehaldusüksus vastutab järgmise eest: — Europoli teabehaldusstrateegias sätestatud eesmärkide rakendamine, eelkõige Europoli kui ELi kriminaalteabekeskuse teabehaldussuutlikkuse tugevdamiseks ja tegevustoetuse teabe haldamise aspektide tugevdamiseks; — teabejuhi toetamine tema ülesannete täitmisel; — Europoli teabehaldustoodete ja -teenuste koordineerimine ning haldamine vastavalt tegevusnõudlusele ja organisat­ sioonistrateegiale; — kõigi Europoli teabehaldusalgatuste kavandamine ja järelevalve tihedas koostöös üldjuhtimise direktoraadi strateegilise planeerimise rühmaga ja C1 IKT-portfelli haldamine; — liikmesriikide õiguskaitseasutuste hüvanguks innovatsiooni edendamine, tehisintellekti vahendite väljatöötamine, ühtlasi tõhustades nende eetilist kasutamist, arvestades tehisintellekti mõju põhiõigustele ja privaatsusele, toimides innovatsiooni vaatluskeskusena ning toetades koordineerimist ja sünergiat teiste innovatsioonipartneritega.
Ametikohal töötaja üldkohustused Europoli määruse artiklite 54 ja 55 kohaselt juhivad tegevdirektori asetäitjad tegevdirektori järelevalve all oma direktoraati ning vastutavad järgmise eest: — tegevdirektori ja haldusnõukogu toetamine ja abistamine Europoli strateegilisel arendamisel, pakkudes oma vastutusvaldkonnas nõuandeid ja eksperditeadmisi; — osalemine haldusnõukogu koosolekute ettevalmistamisel ja koosolekute otsuste täitmisel; — osalemine mitmeaastase programmi ja aasta tööprogrammide ettevalmistamisel ja rakendamisel oma direktoraadis ning tegevdirektorile ja haldusnõukogule nende rakendamise kohta aru andmine; — direktoraadi koosolekute otsuste täitmine direktoraadi tasandil; — tegevuse kavandamise ja töötulemuste haldamise jälgimine direktoraadis; — direktoraadi haldusjuhtimine, sealhulgas personalihaldus ja eelarvehaldus kooskõlas asjakohaste eeskirjadega; — töötajate juhtimine ja suunamine neile antud ülesannete ja eesmärkide täitmisel; — tiheda direktoraadisisese koostöö edendamine; — direktoraadi tasandil strateegiliste sidemete säilitamine kuritegevuse spetsiifilistes valdkondades oluliste välispartnerite ja sidusrühmadega; — Europoli saavutuste esitlemine meediale ja Europoli esindamine vastavalt vajadusele sise- ja väliskoosolekutel ning konverentsidel; — tegevdirektori antud muude ülesannete täitmine.
Ilma et see piiraks tegevdirektori õigust määratleda tegevdirektori asetäitja ülesanded ja kohustused, vastutab ametikohal töötaja muu hulgas järgmise eest: — teabejuhina tegutsedes kõigi Europoli IKT-/teabehalduse võimekuste/arengute eest vastutamine ning organisatsiooni digipöörde muudatuste juhina tegutsemine; Europoli teabehaldus- ja IKT-strateegiate rakendamise suunamine ja juhendamine; — IKT-lahenduste, inseneriteenuste, tehnilise tootehalduse ja rakenduste hoolduse pakkumise järelevalve; — Europolile, liikmesriikidele ja kolmandatele isikutele asjakohaste sidevõrkude ja IKT-taristu komponentide kavandamise, paigaldamise ja käitamise järelevalve; — IKT-teenuste kerksuse ja talitluspidevuse tagamise meetmete kavandamise ja rakendamise järelevalve ning mis tahes IKT-ohtudele, haavatavustele ja intsidentidele reageerimine;